L 133/226
LV
Eiropas Savienības Oficiālais Vēstnesis
17.5.2023.
(86)
2022. gada 16. decembrī Komisija ar paziņojumu informēja ieinteresētās personas par attiecīgajiem avotiem, kurus tā plāno izmantot normālās vērtības noteikšanai (turpmāk tekstā “paziņojums”), kā reprezentatīvo valsti izmantojot Brazīliju.
Komisija arī informēja ieinteresētās personas, ka tā noteiks PVA izmaksas un peļņu, pamatojoties uz pieejamo informāciju par uzņēmumiem Usinas Siderúrgicas de Minas Gerais (turpmāk tekstā “Usiminas”) un Gerdau S/A (turpmāk tekstā “Gerdau”), kas ir pārskatāmā ražojuma ražotāji reprezentatīvajā valstī.
(87)
Savās piezīmēs par minēto paziņojumu pieprasījuma iesniedzējs apgalvoja, ka Komisijai būtu jāņem vērā arī citi ražošanas faktori, ko izmanto biezlokšņu ražošanā, piemēram, neleģēta alumīnija stieples, alumīnija atkritumi un lūžņi, ferosakausējums, ferosilīcijs, ūdens, smagā dīzeļdegviela, acetilēns.
(88)
Paziņojumā Komisija norādīja galvenos ražošanas faktorus.
Papildus minētajiem ražošanas faktoriem Komisija pievienoja arī palīgmateriālu izmaksas un pieskaitāmās izmaksas, kā paskaidrots 139. un 149. apsvērumā.
Turklāt, ņemot vērā to, ka pašreizējā izmeklēšana ir termiņbeigu pārskatīšana saskaņā ar pamatregulas 11. panta 2. punktu, kurā ir nepieciešams nevis precīzs dempinga starpības aprēķins, bet gan ir jānosaka dempinga turpināšanās vai atkārtošanās iespējamība, Komisija uzskatīja, ka šajā gadījumā tā izņēmuma kārtā var koncentrēties uz galvenajiem ražošanas faktoriem, lai aprēķinātu normālo vērtību.
Turklāt, kā norādīts 184. un 185. apsvērumā, attiecīgā ražojuma imports no ĶTR pārskatīšanas izmeklēšanas periodā bija niecīgs.
Tāpēc saliktā normālā vērtība tiks izmantota tikai salīdzināšanai ar Ķīnas eksporta cenu uz trešām valstīm.
4.2.2.
Normālā vērtība
(89)
Pamatregulas 2. panta 1. punktā ir noteikts: “Normālo vērtību parasti nosaka, pamatojoties uz cenām, kādas eksportētājvalstī [parastā tirdzniecības apritē] ir maksājuši vai maksās neatkarīgie klienti.”
(90)
Tomēr pamatregulas 2. panta 6.a punkta a) apakšpunktā ir noteikts, ka tad, “[j]a, .., tiek konstatēts, ka nav pareizi izmantot iekšzemes cenas un izmaksas eksportētājvalstī, jo minētajā valstī pastāv nozīmīgi kropļojumi b) apakšpunkta nozīmē, normālo vērtību nosaka, pamatojoties tikai un vienīgi uz ražošanas un pārdošanas izmaksām, kas atspoguļo neizkropļotas cenas vai atsauces vērtības”, un tā “ietver neizkropļotas un samērīgas administratīvās, pārdošanas un vispārējās izmaksas un peļņu”.
(91)
Kā sīkāk paskaidrots tālāk, Komisija šajā izmeklēšanā secināja, ka, pamatojoties uz pieejamajiem pierādījumiem, ir pareizi piemērot pamatregulas 2. panta 6.a punktu.
4.2.2.1.
Nozīmīgu kropļojumu pastāvēšana
(92)
Nesenajās izmeklēšanas procedūrās attiecībā uz ĶTR tērauda nozari (24) Komisija konstatēja, ka pastāv nozīmīgi kropļojumi pamatregulas 2. panta 6.a punkta b) apakšpunkta nozīmē.
(24) Komisijas Īstenošanas regula (ES) 2022/2068 (2022. gada 26. oktobris), ar ko pēc termiņbeigu pārskatīšanas, kura veikta atbilstīgi Eiropas Parlamenta un Padomes Regulas (ES) 2016/1036 11. panta 2. punktam, nosaka galīgo antidempinga maksājumu Ķīnas Tautas Republikas un Krievijas Federācijas izcelsmes auksti velmētu plakanu tērauda velmējumu importam (OV L 277, 27.10.2022., 149. lpp.); Komisijas Īstenošanas regula (ES) 2022/191 (2022. gada 16. februāris), ar ko nosaka galīgo antidempinga maksājumu konkrētu Ķīnas Tautas Republikas izcelsmes dzelzs vai tērauda savienotājelementu importam (OV L 36, 17.2.2022., 1. lpp.); Komisijas Īstenošanas regula (ES) 2022/95 (2022. gada 24. janvāris), ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes dzelzs un tērauda cauruļu savienotājelementu importam, attiecinot to arī uz tādu konkrētu dzelzs un tērauda cauruļu savienotājelementu importu, kas nosūtīti no Taivānas, Indonēzijas, Šrilankas un Filipīnām, neatkarīgi no tā, vai šiem savienotājelementiem ir deklarēta šo valstu izcelsme (OV L 16, 25.1.2022., 36. lpp.); Komisijas Īstenošanas regula (ES) 2021/2239 (2021. gada 15. decembris), ar ko nosaka galīgo antidempinga maksājumu konkrētu Ķīnas Tautas Republikas izcelsmes komerciālo vējturbīnu torņu no tērauda importam (OV L 450, 16.12.2021., 59. lpp.); Komisijas Īstenošanas regula (ES) 2021/635 (2021. gada 16. aprīlis), ar ko pēc termiņbeigu pārskatīšanas, kas veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Baltkrievijas, Ķīnas Tautas Republikas un Krievijas izcelsmes metinātu dzelzs vai neleģēta tērauda cauruļu un cauruļvadu importam (OV L 132, 19.4.2021., 145. lpp.).